שיחה:אבי בן אבו

message: הערך הזה נוצר מוקדם מדי. אמנם הסינגל הראשון שלו הגיע למקום הראשון במצעדי הפזמונים, אבל זה בערך הסינגל היחיד שלו. עדיף לחכות שיצא אלבום שלם. מור שמש - שיחה 18:24, 11 בינואר 2011 (IST)
replies: text: השאלה עד כמה רוצים להיות פורמליסטים. נכון, כרגע הוא לא עומד בקווים המנחים, אבל הסינגל הראשון שלו היה להיט גדול והוא קיבל לאחרונה חשיפה תקשורתית משמעותית. אין ספק שבקרוב יהיה זכאי לערך גם על פי הקווים המנחים, והשאלה היא האם אין כאן מקום לחרוג ולהותיר את הערך על כנו - משנכתב. אני כבר אומר שלא אתעקש על כך. מקסימום הערך ייכתב מחדש בקרוב. Lostam - שיחה 22:27, 11 בינואר 2011 (IST)
replies: text: :אם הגיע למקום ראשון במצעדי פזמונים - לדעתי יש מקום לערך אפילו אם לא היה מוציא אלבום (מה שלא סביר שיקרה). נרו יאיר • שיחה • ו' בשבט ה'תשע"א • 23:48, 11 בינואר 2011 (IST)
replies: text: ::יש חשיבות, זה מיותר למחוק ולהחזיר. יְשֻׁרוּן • שיחה 22:35, 12 בינואר 2011 (IST)
replies: text: ::: נכון שזה עדיין גבולי, אך מהצד של להשאיר את הערך ולא למוחקו Assayas - שיחה 07:02, 13 בינואר 2011 (IST)
replies: text: ::::אבל מה יקרה אם האלבום שלו יתעכב ובסוף לא ייצא בתאריך המתוכנן? כבר ראינו הרבה זמרים כאלה (כמו מארינה מקסימיליאן בלומין, שהוציאה סינגל ראשון לפני שנתיים וחצי אבל עדיין לא הוציאה אלבום). מור שמש - שיחה 07:14, 13 בינואר 2011 (IST)
replies: text: :::::נו, ויש עליה ערך. הקווים המנחים יוצרים את הכלל, ואנחנו כאן כדי להפעיל שיקול דעת ולדון במקרים היוצאים מן הכלל, אחרת אפשר להשאיר רק לבוטים את מלאכת העריכה של ויקיפדיה. Lostam - שיחה 12:59, 13 בינואר 2011 (IST)
replies: text: :::::: קיפודנחש - שיחה 18:55, 14 בינואר 2011 (IST)
למי ששאל אם אנחנו רוצים להיות פורמליסטים, אז התשובה היא כן. זה מה שמבדיל אותנו מדפי זהב. תודה.   עִדּוֹ - שיחה 20:05, 15 בינואר 2011 (IST)

text: מתוך ויקיפדיה:עקרונות וקווים מנחים ליצירת ערכי אישים: "זכרו: תמיד ישנם יוצאים מן הכלל! אם האישיות שברצונכם לכתוב אינה תואמת את העקרונות הללו, ואתם עדיין רוצים לכתוב עליה ערך, העלו את הנושא לדיון, ואם האישיות אכן ראויה לערך, תהיה הסכמה של שאר הוויקיפדים." (ההדגשות במקור). אם אין מקום לשיקול דעת וליוצאים מן הכלל, אפשר להשאיר את מלאכת העריכה בוויקיפדיה לבוטים ולא לבני אדם. כאמור, לדעתי ולדעתם של ויקיפדים נוספים, המקרה של אבי בן אבו מצדיק חריגה מן הכלל. Lostam - שיחה 23:36, 17 בינואר 2011 (IST)
replies: text: :בעד מחיקה והחזרה אם וכאשר.. זמרים של להיט אחד זו לא תופעה נדירה. כל עוד לא ברור שזה לא המקרה אין סיבה לערך. Neuköln - שיג ושיח 12:31, 18 בינואר 2011 (IST)
לפי מה שהבנתי אבי בהקלטות אינטנסיביות לקראת האלבום שייצא כבר במרץ, אפריל. הולך לצאת בקרוב גם סינגלים חדשים אז ממש אין טעם למחוק.
thread_title: דיון חשיבות 2011

message: שנה וחצי עברה ואלבום בכורה עדיין לא יצא. נשארנו עם השתתפות ב"כוכב נולד" ועם להיט גדול אחד. כשלעצמי, הייתי משאיר את הערך, אבל מאחר ומדובר על חריגה מהקווים המנחים, ואנחנו כן מנסים ליצור בכאן קונצנזוס רחב שרובנו נוכל להסכים לו, אני לא אתנגד להעברת הערך לארגז חול עד שייצא האלבום, אם ייצא. Lostam - שיחה 16:39, 19 ביוני 2012 (IDT)
replies: text: נראה לי שהעברה לארגז חול היא הפיתרון הנכון. עידו • שיחה 17:22, 19 ביוני 2012 (IDT)
replies: text: :+1 Assayas • שיחה • 18:00, 19 ביוני 2012 (IDT)

text: בדיוק כפי שחששתי לפני שנה וחצי: הוא נעלם אחרי שניים-שלושה סינגלים, וכמובן לא הוציא אלבום. מור שמש - שיחה 18:07, 19 ביוני 2012 (IDT)
replies: text: :בעיניי מקום ראשון במצעד הוא הישג גדול יותר מאלבום מסחרי כושל, אבל לא אעמוד בדרככם. נרו יאיר • שיחה • ל' בסיוון ה'תשע"ב • 18:51, 20 ביוני 2012 (IDT)
replies: text: :: אולי כדאי להמתין עוד קצת. לפני 10 ימים הוא כתב באתרו : "בקרוב: אבי בן-אבו באלבום ומופע חדש! לאחר תקופה ממושכת של איסוף חומרים ושעות רבות של הקלטות באולפן, אבי בו-אבו ישיק בקרוב את אלבום הבכורה! האלבום החדש יכלול את כל הסינגלים שהוציא אבי עד כה אשר הפכו ללהיטי רדיו גדולים: "ככה לא עוזבים", "בקרוב אצלך", "חוזרת אלי", "אושר גדול", "עוד ננצח", "תני לי סימן" ו-"כל העולם" וכן שירים חדשים שטרם יצאו. במקביל להשקת האלבום מתוכנן גם סיבוב הופעות חדש ברחבי הארץ עם נגנים מוכשרים אותם ליכד אבי בן-אבו בעמוד הרשמי בפייסבוק". אגסי - שיחה 19:04, 20 ביוני 2012 (IDT)
replies: text: :::אם יוציא אלבום נחזיר את הערך מהארגז. בינתיים הבחור רק מבטיח ומבטיח ולא מקיים. גילגמש • שיחה • גם אני משתתף במיזם העשור! 22:14, 20 ביוני 2012 (IDT)
replies: text: :::: בן אבו הוציא כבר 7 סינגלים , , ולא נראה לי שאפשר לזלזל בהבטחה שלו מלפני 10 ימים. אבל אני לא רוצה לעשות מזה ויכוח גדול, וחלילה לא הצבעת מחיקה. אגסי - שיחה 22:46, 20 ביוני 2012 (IDT)
replies: text: ::::: חזרתי בי. לא מפריע לי שישאר. (אך, אין לי התנגדות שיועבר לארגז חול). Assayas • שיחה • 20:52, 23 ביוני 2012 (IDT)
replies: text: ::::::מאחר והוויקיפד שכתב את הערך לא ממש פעיל, העברתי את הערך לארגז חול שלי. אם וכאשר ייצא אלבום הבכורה, ניתן יהיה להעביר את הערך בחזרה למרחב הערכים. Lostam - שיחה 13:16, 26 ביוני 2012 (IDT)
thread_title: דיון חשיבות 2012

message: בקול ענות חלושה, אלבום הבכורה של בן אבו יצא לפני כמה שבועות. ייתכן שיש מקום להחזיר את הערך. מור שמש - שיחה 11:59, 24 בפברואר 2013 (IST)
replies: text: אין מחלוקת שצריך להחזיר את הערך. זה עוד מקרה של מחיקה מיותרת. עדיף היה להמתין ליציאת האלבום במקום למחוק ולהחזיר תוך כמה חודשים. אגסי - שיחה 13:35, 24 בפברואר 2013 (IST)
replies: text: :לא עברו כמה חודשים, עברו קצת מעל שנתיים. בכל מקרה, שחזרתי את הערך. Lostam - שיחה 15:22, 24 בפברואר 2013 (IST)
replies: text: :: טוב ששחזרת. אם נדייק, עברו רק כ-8 חודשים מהמחיקה. ביוני 2012, כתבתי שבן אבו הוציא כבר 7 סינגלים ולא נראה לי שאפשר לזלזל בהבטחה שלו (באותה עת שהאלבום שלו עומד לצאת בקרוב). אגסי - שיחה 17:15, 24 בפברואר 2013 (IST)
thread_title:  הוציא אלבום